Išrašas

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2020-11-23 Nr. TAR-103

 Posėdžio data 2020-11-18. Pradžia 14.00 val. (nuotoliniu būdu)

 Posėdžio pirmininkas – Aidas Kaveckis.

Posėdžio sekretorė – Lietutė Demidova.

 3. SVARSTYTA. Klaipėdos miesto savivaldybės aplinkos oro kokybės valdymo 2020–2023 metų programos ir priemonių plano patvirtinimas.

 Pranešėja – R. Jievaitienė. Teigia, kad UAB „Estonian, Latvian & Lithuanian Environment“ jungtinėje veikloje su SIA „Estonian, Latvian & Lithuanian Environment“ visus metus atliko oro matavimo tyrimus ir per pusę metų parengė oro taršos modeliavimo žemėlapius bei programą ir priemonių planą.

 R. Kurienė pristato Klaipėdos miesto savivaldybės aplinkos oro kokybės valdymo programą 2020–2023 metams, informuoja apie pagrindinius reglamentuojančius teisės aktus, programos tikslus, oro kokybės vertinimo matavimų rezultatus.

 A. Vaitkus sako, kad pateiktą prezentaciją norėtų gauti prie visos medžiagos.

 R. Taraškevičius sako, kad aiškinamajame rašte galėjo būti aprašytos priemonės ir lėšų poreikis.

 V. Radvila mano, kad ataskaitoje reikėtų išskirti sunkiojo ir lengvojo transporto taršos kiekį duomenų tikslesniam gavimui.

 R. Kurienė sako, kad tai būtų papildomas tyrimas.

 A. Vaitkus sako, kad reikėjo tirti ir išmetamus CO2 kiekius. Siūlo pamąstyti Savivaldybės administracijai, kaip papildyti tyrimus, konkretizuoti taršiausias įmones, sudaryti sąrašą ir siekti įmonių kompleksinių planų vykdymo.

 S. Budinas pasigedo lėšų poreikio. Mano, kad šis priemonių planas turi būti sudėtas į rengiamą Strateginį 2021-2023 metų veiklos planą ir apibrėžtas finansine išraiška.

 R. Taraškevičius sako, kad pritaria pateiktam priemonių planui, bet siūlo pateikti galutinį lėšų poreikį.

 V. Radvila skatina kurti dialogą su taršiomis įmonėmis dėl aplinkosauginių priemonių sprendimo. Energijos taršos klausimas turėtų atsispindėti akcininkų lūkesčiuose.

 A. Barbšys siūlo pritarti projektui, o Tarybos posėdžiui pateikti apibendrintą finansinę priemonių dalį 3-iems metams.

 A. Vaitkus pritaria, kad turime matyti projekto finansinį poreikį. Prašo iki Tarybos posėdžio pateikti informaciją, kiek nuvalyta kilometrų ir kiek surinkta kietųjų dalelių, įsigijus naujas gatvių valymo mašinas.

 V. Radvila teigia, kad balsuos už sprendimo projektą, bet siūlo įsivertinti sunkiojo transportas taršą ir CO2 išmetamus kiekius. V. Radvila siūlo prie aplinkos taršos mažinimo klausimo grįžti ne kartą.

 A. Vaitkus pažymi, kad nepritars projektui, nes pateiktas priemonių planas be finansinio poreikio yra niekinis. Sako, kad turime matyti siekiamą kitų metų finansinę perspektyvą.

 S. Budinas sutinka, kad priemonių planas nekonkretus. Mano, kad klausimo svarstymą reikia atidėti kitam komiteto posėdžiui ir papildyti klausimą.

 V. Radvila taip pat siūlo atidėti klausimą kitam komiteto posėdžiui.

 NUTARTA. Atidėti klausimo svarstymą kitam komiteto posėdžiui ir klausimą papildyti.

Posėdžio pirmininkas Aidas Kaveckis

Posėdžio sekretorė Lietute Demidova